**-ПРИЈЕДЛОГ-**

На основу чланoва 39. и 82. Закона о локалној самоуправи („Службени гласник Републике Српске“, број 97/16, 36/19 и 61/21), члана 6. Закона о комуналним дјелатностима („Службени гласник Републике Српске“, број: 124/11 и 100/17) и чланова 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19) Скупштина града Градишка, на сједници одржаној дана \_\_\_\_\_\_\_\_\_\_\_2022. године, доноси:

**О Д Л У К У**

**о субвенционисању услуга јавног превоза путника на подручју града Градишка за 2023. годину**

I

Одобрава се субвенционисање јавног превоза путника на подручју града Градишка за 2023. годину превозницима који обављају јавни превоз лица, а који су уписани у регистар редова вожње код регистарског органа града Градишка.

II

Одобрени износ субвенције превозницима који обављају јавни превоз лица на подручју града Градишка за 2023. годину износи 250.000,00 КМ.

III

Субвенционисање јавног превоза путника из члана I ове Одлуке почеће од јануара мјесеца 2023. године и трајеће до утрошка средстава из члана II ове Одлуке.

IV

Плаћање субвенција услуга јавног превоза лица превозницима вршиће се из буџета града Градишка за 2023. годину и то са позиције 414 100- субвенције за јавни превоз лица.

V

Критеријуми и начин додјеле те остала питања везана за испуњеност услова за додијелу субвенције биће регулисана посебним Правилником који ће за спровођење ове Одлуке донијети Градоначелник.

IV

О извршењу ове Одлуке стараће се Одјељење за финансије и Одјељење за комуналне и стамбене послове Градске управе града Градишка.

VII

Ова одлука ступа на снагу осмог дана од дана објављивања у „Службеном гласнику града Градишка“.

Број:

Дана:

Градишка

ПРЕДСЈЕДНИК

СКУПШТИНЕ ГРАДА

Миленко Павловић

**ОБРАЗЛОЖЕЊЕ**

**ПРАВНИ ОСНОВ:**

Правни основ за ову Одлуку садржан је у члановима 39. и 82. Закона о локалној самоуправи („Службени гласник Републике Српске“, број 97/16, 36/19 и 61/21), гдје је чланом 39. наведено да Скупштина између осталог има надлежност да доноси одлуке и друге опште акте и у члану 82. који регулише да између осталог акте које усваја скупштина усваја у форми одлука.

Такође, правни основ садржан је и у члану 6. Закона о комуналним дјелатностима („Службени гласник Републике Српске“, број: 124/11 и 100/17) гдје је предвиђена могућност субвенционисања комуналних дјелатности, а јавни превоз лица је комунална дјелатност чије обављање је и регулисано поменутим законом.

Такође, основ је садржан и у члановима 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19), који регулишу надлежности Скупштине града и у којој форми Скупштина доноси акте.

**РАЗЛОЗИ ЗА ДОНОШЕЊЕ:**

Како је јавни превоз лица комунална дјелатност за коју је надлежна јединица локалне самоправе и како је Закон о комуналним дјелатностима предвидио могућност давања субвенција, а Градска управа града Градишка свјесна чињенице да превозници који врше јавни превоз због економске неоправданости (нерентабилности) поједних линија исте неће одржавати односно вршити јавни превоз или ће то вршити у мањем обиму од оног који је потребан грађанима одлучила се на субвенционисање услуга јавног превоза.

Исто тако, неопходно је обезбиједити грађанима функционалан и приступачан јавни превоз. Из тог разлога се предлаже одобравање финансијских средства за субвенцију нужног броја полазака/повратака на аутобуским линијама које су потребне за нормално функционисање живота и рада људи на подручјима мјесних заједница на којима су те линије успостављене.

**ПРИЈЕДЛОГ:**

Предлаже се да Скупштина града усвоји Одлуку као у предложеном тексту.

ОБРАЂИВАЧ: ПРЕДЛАГАЧ:

Одјељење за комуналне ГРАДОНАЧЕЛНИК

и стамбене послове

Зоран Аџић

НАЧЕЛНИК ОДЈЕЉЕЊА

Ведран Кнежевић